જ્યારે આપણે કામની શરૂઆત કરીએ ત્‍યારે બુદ્ધિપૂર્વક એક ઉદેશ-મંત્ર ઘડ્યો હતો. તેને ચરિતાર્થ કરવા સાધન-સંસાધનોનું ઉત્તમ પ્રકારે સંગઠ્ઠન કર્યું. જરૂર પડી ત્‍યાં શ્રેષ્‍ઠ નેતૃત્‍વ પણ પ્રદાન કર્યું. હવે જયારે કામ પુરું થયું છે ત્‍યારે તેની ફળશ્રુતિ અંગે વિચાર કરવાનો છે. ગુણવત્તા નિર્ધારણ ઉદેશ-મંત્રના સંદર્ભમાં નિર્ધારેલા લક્ષ્‍યાંકો સિદ્ધ થયા છે કે કેમ અને કેવી ઉણપ રહી ગઇ છે, તેનું મૂલ્યાંકન છે.